O corazón ye embolicau por una binza recia clamada pericardio u saco pericardico y ye rodiau por os livianos u polmóns. O pericardio ye un saco u bolsa que acubilla o corazón y tien dos capas (una capa exterior fibrosa u pericardio fibroso, feito de teixiu conchuntivo denso y fibroso, y una capa interior serosa u pericardio seroso). A capa serosa tien una estructura de doble telilla y chumía o liquido pericardico que lubrica y aisla a superficie d'o corazón, y asinas achiqueixe a frición mecanica que sufre mientres as contraccions. As capas fibrosas externas lo protechen y deseparan.